	Na temelju članka 36. Zakona o poljoprivredi (''Narodne  novine'' broj 118/18, 42/20. i 127/20), članka 45. Statuta Općine Novo Virje (''Službeni glasnik Koprivničko – križevačke županije'' broj 6/13, 3/18. i 5/20) i točke III. i IV. Programa potpora poljoprivredi na području Općine Novo Virje za razdoblje od 2020. do 2021. godine KLASA: 320-01/20-01/01, URBROJ: 2137/22-20-1, od 29. rujna 2020. godine općinski načelnik Općine Novo Virje raspisuje 

JAVNI POZIV
- sufinanciranje umjetnog osjemenjivanja nazimica i krmača

I.

	Pozivaju se zainteresirane pravne i fizičke osobe koje se bave primarnom poljoprivrednom proizvodnjom s područja Općine Novo Virje da u skladu sa aktivnosti A-100009 – potpora poljoprivredi i obrtništvu, Mjerom 2 – sufinanciranje umjetnog osjemenjivanja nazimica i krmača, dostave svoje zahtjeve za sufinanciranje.
	Za provođenje Mjere 2 – sufinanciranje umjetnog osjemenjivanja nazimica i krmača u Proračunu Općine Novo Virje osigurana su sredstva od 15.000,00 kuna.
	Javni poziv traje od 7. prosinca 2020. godine, pa zaključno sa 18. prosinca 2020. godine. Zahtjev se podnosi za nazimice i krmače koje su umjetno osjemenjene u razdoblju od 19. prosinca 2019. godine do zaključno sa 18. prosinca 2020. godine.

II.

	Mjerila i kriteriji koje moraju zadovoljiti podnositelji zahtjeva za sufinanciranje:
	Zahtjev mogu podnositi: fizičke i pravne osobe u djelatnosti poljoprivrede  za umjetno osjemenjivanje nazimica i krmača. Vlasnicima nazimica i krmača sufinancirati će se umjetno osjemenjivanje u iznosu od 75,00 kuna. Uslugu osjemenjivanja vršiti će za to ovlaštena pravna osoba ili sami vlasnici nazimica i krmača koji imaju položen tečaj za umjetno osjemnjivanje nazimica i krmača. Podnositelji zahtjeva za sufinanciranje moraju biti upisani u Upisnik poljoprivrednih gospodarstava, te imati sjedište/prebivalište na području Općine Novo Virje.

III.

	Potrebna dokumentacija koja se prilaže kod podnošenja zahtjeva za subvenciju ukoliko umjetno osjemnejivanje vrši veterinarska stanica:

	- obrazac zahtjeva za sufinanciranje,
	- kopija Rješenja o upisu u Upisnik poljoprivrednog gospodarstva,
	- kopija potvrde (pripusnice) veterinarske organizacije koja je izvršila uslugu,
	- kopija računa veterinarske stanice koja je obavila uslugu,
	- kopija dokaza o uplati računa,
	- kopija IBAN-a žiro računa, osobne iskaznice i OIB-a,
	- plaćena komunalna i grobna naknada (uvidom u evidenciji Općine),
	- izjava da korisnik nije u sustavu PDV-a (dobije se u prostorijama Općine)

Potrebna dokumentacija koja se prilaže kod podnošenja zahtjeva za subvenciju ukoliko umjetno osjemnejivanje vrši osoba koja im položen tečaj za umjetno osjemenjivanje nazimica i krmača:

[bookmark: _GoBack]- obrazac zahtjeva za sufinanciranje,
- kopija Rješenja o upisu u Upisnik poljoprivrednog gospodarstva,
- kopija potvrde o osposobljenosti za obavljanje umjetnog osjemenjivanja svinja na vlastitom stadu ili istovrijedni dokument,
- preslika Ugovora sa ovlaštenom tvrtkom o kupnji i prodaji robe (sjemena),
- preslika potvrde (pripusnice),
- preslika Računa o kupljenom sjemenu,
- preslika dokaza o uplati računa,
- preslika žiro računa/IBAN-a,
- preslika osobne iskaznice i OIB-a,
- izjava da korisnik nije u sustavu PDV-a.

IV.

	Zahtjev se podnosi u razdoblju od 7. prosinca 2020. godine do zaključno sa 18. prosinca 2020. godine na propisanom obrascu uz priloženu svu potrebnu dokumentaciju. Zainteresirani mogu dobiti sve informacije u sjedištu Općine Novo Virje, Trg Vladimira Jagarinca 5, 48 355 Novo Virje ili na web stranici www.novo-virje.hr.
Ispunjeni zahtjevi za sufinanciranje umjetnog osjemenjivanja nazimica i krmača i pripadajuća dokumentacija, dostavljaju se na adresu: Općina Novo Virje, Trg Vladimira Jagarinca 5, 48 355 Novo Virje, e-mail adresu: opcina-novo-virje@kc.t-com.hr ili se mogu popuniti prilikom osobnog dolaska na gore navedenu adresu.
Nepotpuni zahtjevi, kao i oni uz koje nije priložena sva dokumentacija iz točke III. ovoga Javnog poziva neće se razmatrati.

V.

	Zaključak o isplati donosi općinski načelnik Općine Novo Virje na osnovu kojeg će Jedinstveni upravni odjel – računovodstvao Općine Novo Virje izvršiti isplatu podnositeljima zahtjeva za sufinanciranje umjetnog osjemenjivanja nazimica i krmača  poljoprivrednim proizvođačima s područja Općine Novo Virje.

VI.

	Javni poziv će biti objavljen na web stranici Općine Novo Virje www.novo-virje.hr i na oglasnim pločama Općine Novo Virje, a sve informacije mogu se dobiti u sjedištu Općine Novo Virje, Trg Vladimira Jagarinca 5, Novo Virje, telefon: 048/810-089 i e-mail: opcina-novo-virje@kc.t-com.hr.

